मुक्तसर. गांव दोदा के ईटीटी टीचर सुखविंदर सिंह सुक्खी की दोनों टांगों को बचपन से ही पोलियो है, लेकिन क्रिकेट की ऐसी दीवानगी कि पंजाब की दिव्यांग क्रिकेट टीम तैयार कर दी। लुहारा के सरकारी स्कूल में पढ़ा रहे सुक्खी ने फेसबुक के जरिए पूरे पंजाब से क्रिकेट के दीवाने दीव्यांग लोगों को ढूंढा और टीम बनाई। पहला मैच 3 दिसंबर 2015 को फतेहाबाद में हरियाणा की दिव्यांग टीम के साथ खेला। मार्च 2016 में रांची में नेशनल लेवल के मैच खेले। इसमें आठ राज्यों की टीमें पहुंची थी। टीम ने सिंगापुर व मलेशिया के साथ कई नेशनल व इंटरनेशनल मैच खेले। किसी में जीते तो किसी में हारे। सरकारी मदद न मिलने का सुक्खी को दुख...
- सुखी बतौर ईटीटी अध्यापक दोदा के नजदीकी गांव लुहारा के सरकारी प्राइमरी स्कूल में सेवाएं दे रहे हैं।
- सुखी की दोनों टांगों को बचपन से ही पोलियो है जिसके कारण वह लाठी के सहारे चलता है। परंतु सुखी की क्रिकेट खेल में दिलचस्पी को अब केवल मुक्तसर के लोग ही नहीं, बल्कि पूरा भारत के लोग जानते हैं। क्रिकेट का यह शौक सुखी को ऐसा लगा कि उसने पंजाब स्तरीय दिव्यांग क्रिकेट टीम बना ली।
- यह टीम आज राष्ट्रीय स्तर पर कई राज्यों की टीमों से मैच खेल चुकी है और इसके खिलाड़ी इंटरनेशनल स्तर पर भी खेल चुके हैं।
- एक हाथ में लाठी तो दूसरे हाथ में क्रिकेट बैट पकड़े जब सुखी क्रिकेट पिच पर शॉट मारता है तो लोग कहते हैं कि हिम्मत से हर मंजिल प्राप्त की जा सकती है।
- अकेला सुखी ही नहीं टीम के किसी खिलाड़ी की एक टांग को पोलियो है तो किसी की टांग ही नहीं। किसी की बाजू नहीं है तो कोई ठीक तरह से चल भी नहीं सकता, परंतु सभी क्रिकेट के दीवाने हैं और क्रिकेट में देश और राज्य का नाम रोशन करना चाहते हैं। सुखी इन क्रिकेट दिव्यांगों की टीम बनाने वाला सितारा बना हुआ है।
- सुक्खी का टार्गेट अपनी टीम को राजस्थान, झारखंड व महाराष्ट्र जैसी मजबूत टीम बनाना है।
- सुखी के अनुसार उसने पांच-आब फिजिकल क्रिकेट चैलेंजर एसोसिएशन बनाने के लिए भी अर्जी दी हुई है जो कि जल्द रजिस्टर्ड हो जाएगी।
फेसबुक बनी जरिया
- सुखी के नेतृत्व में बनी फिजिकल चेलेंजर टीम पंजाब उसकी मेहनत का परिणाम है।
- सुखी के अनुसार वह अक्सर सुनता था कि देश के अन्यों राज्यों में दिव्यांगों की क्रिकेट टीमों के मैच होते है, परंतु पंजाब में ऐसा कोई प्रयास नजर नहीं था आता। वह स्वयं भी नॉर्मल क्रिकेट टीमों के साथ ही मैच खेलता रहा।
- एक दिन उसने अपनी फेसबुक आईडी पर पूरे पंजाब में दिव्यांग खिलाड़ियों को क्रिकेट टीम का गठन करने के लिए निमंत्रण दिया।
- सुखी के अनुसार फिर कुछ ही दिनों में बहुत से ऐसे खिलाड़ी पंजाब के कोने-कोने से उस के साथ संपर्क में आ गए व उनको पता चला कि हरियाणा में पहले ही दिव्यांग क्रिकेट टीम है जिसके कुछ खिलाड़ी भारतीय टीम के तौर पर भी खेल रहे हैं।
हरियाणा के खिलाफ खेला पहला मैच
- पंजाब के इन खिलाड़ियों की पहली मुलाकात ही फतेहाबाद में ही हुई। सुखी ने हरियाणा की टीम के साथ संपर्क बनाया व उनके साथ मैच का समय निश्चित किया।
- सुखविंदर सुखी के अनुसार वह सभी खिलाड़ियों को पहली बार फतेहाबाद में मिले व 3 दिसंबर 2015 को उन्होंने पहला मैच फतेहाबाद में हरियाणा की दिव्यांग टीम के साथ खेला।
- इसके बाद पंजाब द्वारा इस टीम ने मार्च 2016 में रांची में नेशनल स्तर के मैचों में हिस्सा लिया जहां भारत के आठ राज्यों की टीमें पहुंची थी। पंजाब की पहली बार गई दिव्यांग क्रिकेट टीम सेमीफाइनल में राजस्थान से हार गई।
भारतीय टीम का हिस्सा बने सुखी और बलराज
- विभिन्न स्थानों पर राज्य स्तरीय टीमों के साथ क्रिकेट खेलने के उपरांत दोदा वासी सुखविंदर सिंह सुखी व उसके पड़ोसी गांव के वासी बलराज सिंह की भारतीय टीम के लिए कप्तान रविंदर कंबोज की अध्यक्षता में चुनाव हुआ।
- यही सिंघापुर व मलेशिया में वहां की आम क्रिकेट टीमों के साथ मैच खेलकर आए।
यह हैं अगले पड़ाव
- सुखी के अनुसार उसने पंजाब स्तर पर टीम बना ली है व टीम में चुनिंदा खिलाड़ी हैं।
- भले कि सरकार द्वारा अभी कोई सहायता नहीं मिल रही व नेशनल व इंटरनेशनल मैच भी यह दिव्यांग खिलाड़ी अपने स्तर पर अपने पास से पैसे लगाकर खेलने जा रहे हैं।
- यहां तक कि इंटरनेशनल मैचों के लिए जब वह खुद भारतीय दिव्यांग क्रिकेट टीम द्वारा खेलने गया तो उसको इसके लिए अपनी छुट्टियां कटानी पड़ी। विभाग ने स्पेशल छुट्टियों की मंजूरी तक नहीं दी।
- वह राजस्थान, झारखंड व महाराष्ट्र जैसे मजबूत टीम का गठन करना चाहता है जिसको सरकारी स्तर पर भी पूरी सहायता मिले।
- सुखी के अनुसार उसने पंजाब स्तर पर पांच-आब फिजिकल क्रिकेट चैलेंजर एसोसिएशन बनाने क लिए अर्जी दी हुई है जो कि जल्द रजिस्टर्ड हो जाएगी, क्योंकि पंजाब सरकार द्वारा ऐसा कोई प्रयास नहीं किया गया जिसके कारण उनको अपने स्तर पर यह करना पड़ रहा है।
- एसो. के गठन उपरांत वह पंजाब में राष्ट्रीय स्तर का क्रिकेट टूर्नामेंट करवाएगा जिसमें दूसरे राज्यों की टीमें भाग लेने पहुंचेगी।
आगे की स्लाइड्स में देखिए, दिव्यांग टीम के फोटोज...
hin_Deva hin_Deva hin_Deva hin_Deva hin_Deva hin_Deva hin_Deva hin_Deva bho_Deva hin_Deva hin_Deva hin_Deva hin_Deva awa_Deva hin_Deva awa_Deva awa_Deva awa_Deva hin_Deva hin_Deva hin_Deva hin_Deva hin_Deva hin_Deva hin_Deva hin_Deva awa_Deva hin_Deva